Kalazion

Kalazion (daripada ) atau sista meibom (), ialah sista yang terjadi pada bahagian kelopak mata yang disebabkan oleh kelenjar meibom yang tersumbat. Kalazion biasanya terjadi di bahagian tengah kelopak mata dengan warna kemerah-merahan dan tidak menyakitkan. Kalazion cenderung muncul secara beransur-ansur selama beberapa minggu. Rawatan pesakit untuk kalazion termasuk kaedah tuaman suam dan titisan mata atau salap antibiotik dan kortikosteroid. Sekiranya tidak efektif, kortikosteroid akan disuntikkan ke dalam bahagian luka.

 Tanda dan gejala 
Tanda dan gejala bagi penyakit kalazion termasuk keadaan bengkak pada bahagian kelopak mata tetapi tidak menyakitkan, kelopak mata berasa lembut biasanya tidak ringan, air mata yang dirembeskan semakin bertambah atau banyak, kelopak mata berasa berat serta kemerahan pada konjunktiva.

 Kerumitan 
Penyakit kalazion yang tidak rawat dengan sebaiknya mampu menyebabkan penyakit terdedah kepada selulitis periorbital lalu cenderung menyebabkan kelopak mata menjadi cacat. Kalazion yang besar boleh menyebabkan gangguan penglihatan akibat kesan sentuhan langsung dengan kornea mata. Kalazion yang besar juga mampu menyebabkan masalah astigmatisme oleh kerana tekanan yang terhasil pada kornea. Pengingkatan masalah aberasi pada kornea terutama pada bahagian kornea periferi juga merupakan kerumitan bagi penyakit kalazion. Pembedahan mata menggunakan laser iaitu dengan melaser pada bahagian kornea yang dapat melemahkan strukturnya. Selepas pembedahan mata, pesakit akan terdedah kepada kecacatan bentuk kornea dengan sisa kalazion yang kecil. Kerumitan mengenai suntikan kortikosteroid termasuk hipopigmentasi dan atrofi lemak yang kurang berlaku dalam pendekatan suntikan pada konjungtiva.

 Rujukan 


 Pautan luar 

Kategori:Penyakit mata
Kategori:WPPER